Untitled Document
Mostedag i Grevinge
www.nonnetit.dk
Tekst og fotos: Stine Maarbjerg
I efterårsferien inviterede Æbleværkstedet Nonnetit hele Grevinge by til Mostedag. Vi samarbejdede med Dagli´Brugsen og satte mostemaskinerne
og den nye æblemølle, som er meget let at arbejde med for børn, op på parkeringspladsen. Hele dagen kom folk forbi med deres egne æbler og
pressede dem selv, andre fik bare en smagsprøve på hvordan frisk æblemost smager– eller måske krydret, varm æbletoddy! Æbleværkstedet
havde også en udstilling af forskellige æblesorter, så folk kunne se hvilken slags de selv har i haven, og Peter Løn indsamlede ideer til en ny
æbleplantage i Grevinge. Det var en hyggelig dag for både børn og voksne, folk var meget interesserede, og alle fik mere at vide om Æbleværkstedet
og lærte hvordan redskaberne og æblepressen virker, og æblerne bliver til most. Æbleværkstedet håber, at det kan blive en god tradition at holde
fælles Mostedag i Grevinge.





www.nonnetit.dk